b"\n_START_ARTICLE_\nCharlotta Fr\xc3\xb6lich\n_START_SECTION_\nBiografia\n_START_PARAGRAPH_\nCharlotta Fr\xc3\xb6lich era filla del comte Carl Gustaf Fr\xc3\xb6lich i Beata Christina Cronstr\xc3\xb6m, i la neboda de l'autora i vision\xc3\xa0ria religiosa Eva Margareta Fr\xc3\xb6lich. L'any 1735 va contreure matrimoni amb Johan Funck, governador d'Uppland. Fr\xc3\xb6lich va descriure la seva inf\xc3\xa0ncia com una molt estricta, privada de qualsevol luxe i consagrada al luteranisme\xc2\xa0i al treball dur, i va declarar que va ser educada en hist\xc3\xb2ria, lectura, escriptura, tasques de la llar i Religi\xc3\xb3. Va evitar el matrimoni durant diversos anys perqu\xc3\xa8 desitjava dedicar-se a l'agricultura. No obstant aix\xc3\xb2, despr\xc3\xa9s de la seva uni\xc3\xb3 amb Funck, continuaria amb aquesta labor. Tant abans com durant del seu matrimoni, Fr\xc3\xb6lich va ser propiet\xc3\xa0ria de la hisenda \xc3\x96verbo, on tenia un alt forn en el qual fabricava ferro colat._NEWLINE_Entre els anys 1741 i 1742 es convertiria en la primera dona a ser publicada per la Reial Acad\xc3\xa8mia de les Ci\xc3\xa8ncies de Su\xc3\xa8cia, amb tres llibres sobre agronomia en els quals descrivia les seves experi\xc3\xa8ncies pr\xc3\xb2pies i aportava diversos invents en agricultura. L'\xc3\xbanica altra dona que va ser publicada per l'Acad\xc3\xa8mia de les Ci\xc3\xa8ncies durant l'Era de la Llibertat (Frihetstiden) va ser Eva Ekeblad. El 1759 Charlotta Fr\xc3\xb6lich va publicar un llibre sobre hist\xc3\xb2ria, fet que la convertiria en la primera historiadora del seu pa\xc3\xads. L'any 1768 va ser, juntament amb Fran\xc3\xa7oise Marguerite Jani\xc3\xa7on, una de les dues dones que van participar en el debat pol\xc3\xadtic sobre les pol\xc3\xadtiques econ\xc3\xb2miques de l'estat en el qual Fr\xc3\xb6lich ja havia publicat pr\xc3\xa8viament sense un pseud\xc3\xb2nim. _NEWLINE_Va ser tamb\xc3\xa9 una poetessa famosa per les seves poesies f\xc3\xbanebres."